Diari Oficial de la Generalitat Valenciana


Sumari del DOGV 7924, del 24-11-2016 (2016/9331)

Extracte de la Resolució de 21 de novembre de 2016, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions als projectes T'avalem, en desplegament del programa mixt d'Ocupació - Formació Garantia Juvenil, per mitjà de la realització de projectes de formació en alternança amb l'ocupació, amb càrrec a l'exercici pressupostari 2017, en aplicació de l'Ordre 24/2016, de 2 de novembre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9331


Data del document
:   22-11-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 21 de novembre de 2016, de la Direcció General del Servei Valencià d'Ocupació i Formació, per la qual s'aprova la convocatòria per a la concessió de subvencions als projectes T'avalem, en desplegament del programa mixt d'Ocupació - Formació Garantia Juvenil, per mitjà de la realització de projectes de formació en alternança amb l'ocupació, amb càrrec a l'exercici pressupostari 2017, en aplicació de l'Ordre 24/2016, de 2 de novembre. [2016/9331]  
BDNS (identif.): 323267.  
  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet del qual pot consultar-se en la Base de Dades Nacionals de Subvencions,   
http://www.pap.minhap.gob.es/bdnstrans.  
   
Primer. Beneficiaris i condicions  
Podran promoure els projectes T'avalem i ser entitats beneficiàries de les subvencions regulades per mitjà d'aquesta ordre:  
· Les entitats locals territorials de la Comunitat Valenciana, els seus organismes autònoms i entitats amb competències en matèria de promoció d'ocupació, dependents o assimilades a aquestes, la titularitat de les quals corresponga íntegrament a les esmentades entitats locals. Altres ens públics dependents de l'Administració de la comunitat autònoma.  
· Associacions, fundacions i altres entitats, totes aquestes sense ànim de lucre.  
· Les mancomunitats i altres agrupacions d'entitats amb personalitat jurídica pròpia que compten explícitament entre els seus principals fins constitutius amb el foment de l'ocupació.  
Els projectes T'avalem tindran una duració de dotze mesos equivalents a 1.920 hores de formació en alternança amb el treball o la pràctica professional, que també estarà dirigida a l'aprenentatge, la qualificació i adquisició d'experiència professional, als efectes de la qual es dedicarà a formació teòrica un mínim del 25 % de la duració del projecte.  
  
Es desenvoluparan exclusivament especialitats dirigides a l'obtenció Dels certificats de professionalitat complets i constaran d'un itinerari formatiu amb la impartició consecutiva d'un certificat de professionalitat de nivell 1 i un altre de nivell 2, o bé un de nivell 2 i un altre de nivell 3, de la mateixa família i àrea professional, o bé un sol certificat de professionalitat de nivell 2 o un de nivell 3.  
   
Segon. Objecte  
Aprovar la convocatòria de subvencions per a l'exercici 2017, en règim de concurrència competitiva, destinades a millorar la qualificació i la inserció professional dels joves que complisquen els requisits recollits en la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, per a beneficiar-se d'una acció derivada del Sistema Nacional de Garantia Juvenil per mitjà de la realització de projectes de formació en alternança amb l'ocupació, a fi de facilitar una oportunitat laboral simultània a la formació necessària per a adquirir les competències que augmenten la qualificació-inserció dels treballadors formats.  
   
Tercer. Bases reguladores  
Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'avalem en desplegament del programa mixt d'Ocupació - Formació Garantia Juvenil.  
   
Quart. Quantia  
Es destina per a atendre les subvencions una quantia total màxima de 34.572.689 ?, amb càrrec a la línia pressupostària S7973000 del capítol IV del subprograma 322.52, del pressupost del SERVEF per a l'exercici 2017, amb la següent distribució territorial:  
   
  
Alacant 4.024.489 -  
Castelló 2.661.620 -  
València 5.514.391 -  
   
Cinqué. Termini de presentació de sol·licituds  
El termini de presentació de sol·licituds finalitzarà el 16 de gener inclusivament.  
  
València, 22 de novembre de 2016.- El director general del SERVEF: Enric Nomdedéu Biosca